Zapisnik sestanka Sveta KS

Sestanek je bil sklican: 26. 4 2021 ob 18 uri

**Prisotni:**

* Podžupan g. Jakob Bassanese. Opravičil je odsotnost direktorja OU g. Klinarja
* Člana občinskega Sveta Aneta Varl in Boštjan Razinger
* člani sveta KS, *neopravičeno odsoten Bojan Brglez*
* predsednica KD Boh. Bela Jožica Vrečko
* Predstavnik TD Boh. Bela Miro Kelbl
* Predsednik ZB Boh. Bela Milan Krivec
* Vodja vrtca Maja Pokljukar

Povabljeni so bili tudi člani ostalih društev in skupnosti, vendar prisotnosti na sestanku niso niti potrdili, niti se ga niso udeležili.

1. **Na dopis predsednika sveta KS 25. 1. 2021** glede potreb v KS, s strani društev ni bilo odziva, poslana so bila le vprašanja in pobude dveh krajank in sicer:
* potreba po dodatnih koših za pasje iztrebke. Koš ob Savi je nameščen 50 m od mostu z namenom, da bi preprečili lastnikom ob mostu parkiranih vozil , da v ta koš praznijo odpadke iz svojih avtomobilov, kot se je dogajalo v preteklosti
* helikopterskih preletih Slovenske vojske nad hišami
* ali obstoja v Občini program za odstranitev azbestnih kritin. Nekaj streh povečini razpadajočih, je še pokritih z azbestom, obstaja pa tudi kar nekaj kupov odpadne kritine
* ali je dovoljeno zapiranje občinskih poti (parc. št 933) z električnim pastirjem.
* Za to parcelo (pot) smo dobili tudi pritožbo od sosedov. Lastnik sosednje parcele (328) ) po košnji grabi pokošeno travo na pot, kar na pred kratkim na urejeni poti povzroča blato in pomik poti proti sosednji spodnji parceli. Na pot ob svoji parceli postavlja kamenje. Obveščen MIR. Povratnih informacij ni.
* Na parceli 328 tik ob poti je čebelnjak. V preteklem letu smo dobili dve prijavi za napad čebel. Ali obstajajo pravila za postavitev čebelnjaka na takem mestu tik ob poti. Kdo je izdal dovoljenje?

 .

1. **Problematika KS**
* **Cestna razsvetljava:** Na prvi seji občinskega sveta v tem mandatu, je predstavnik Petrola (koncesionar za javno razsvetljavo) po konzultaciji z g. Štefelinom (izvajalec del), zagotovil, da bo javna razsvetljava dokončana do leta 2021. Od takrat je bilo postavljenih 14 luči. Po vsej vasi so še vedno vidne cevi in kabli, ki štrlijo iz zemlje iz časov izgradnje kanalizacije.
* **Cesta v Slamnike:** pogrezanje, poškodovano cestišče. Asfaltiranje od zgoraj navzdol. Požarna ogroženost Slamnikov.

 Zaradi prenizkega podvoza pod železnico je onemogočen pristop gasilske cisterne.

* **Cesta na Kupljenik**, problematika je že stara in se do se daj še ni premaknila
* **Dostop do Kamne gorice:** s projektantom smo si ogledali teren. V sklopu ureditve naj bi pričeli z izdelavo projekta oziroma idejne zasnove, hkrati z rešitvijo križišča in pločnika pri Trpincu, in podvoza pod železnico za Slamnike.

Prišla je ponudba izdelave idejnega projekta s ceno preko 22.000€.

* **Požarno zajetje pod Iglico:** položena je bila tretja cev, za preprečitev poplav ob neurjih. Ali je to zajetje pomembno ali ni. Če je odgovor da, je potrebno narediti novo zapornico, ki bo omogočala enostavno in učinkovito zapiranje zajetja, ki bi ga ob nalivih lahko hitro odpirali (samoočiščenje), ob sušah pa bi uspešno zadrževalo vodo. Ker je luknja pri izlivu iz bazena precej globoka, bi bilo potrebno postaviti zaščitno ograjo.
* **Zaščitna ograja čez potok Suho:** Pri Pišku se je oktobra krajanu podrla zaščitna ograja čez most. Pri padcu se je krajan lažje poškodoval, lahko pa bi bile posledice tragične. Ograja še sedaj ni popravljena.
* Pohvala infrastrukturi, ker se je hitro odzvala na prošnjo za popravilo in prebarvanje ograj čez Belco…
* **Pločnik in cestna razsvetljava do Podklanca:** Leta 2019 je predstavnik policije in vodja SPV pri ogledu cestne problematike potrdil, da sta pločnik in razsvetljava nujno potrebna. Letos je izjavil, da se pogosto pelje skozi vas, a na tem odseku ne vidi pešcev, zato ta del ceste zanj ni problematičen. Naše mnenje: Preko dneva mogoče odsek ni problematičen. Pešci so, srednješolci, ki gredo na vlak za Jesenice pred sedmo uro zjutraj (pozimi je še tema), sprehajalci in turisti,ki gredo na večerjo k Batištu, povečini zvečer. Ob nameravani označitvi kolesarske poti skozi vas po obstoječi cesti , se problem pešcev na tem odseku potencira. Lani smo dobili signal z občine, da bi mogoče pločnik le naredili, je pa potrebno pridobiti pas zemlje ob cesti. Šli smo v akcijo. Pogoj za prodajo pasu ob cesti je izpolnitev obljube, ki jo je Občina dala Batištu, ker je dovolil poseg na njegovo zemljišče ob izgradnji kanalizacije.
* Popraviti je treba cesto od Bovca do Tefkarja. Na levi strani v smeri Podklanca je treba narediti odtočni kanal (muldno) ker se vsa meteorna voda iz vasi izteka na travnik parc .št 383/1 in 382.
* Problematična je pot (parc. št. 932). Pot je namenjena in je bila urejena predvsem za transport lesa iz višje ležečih gozdov. Lastnik na parceli 317/1 naj bi postavil škarpo in živo mejo na samo pot. S tem je otežen prevoz lesa. Predlog: če občina ne želi prisiliti lastnika, da se umakne, naj dokupi na nasprotni strani 1,5 m širok pas in cesto premakne.

* **Kolesarska steza:** zaradi zaščitne ograje je preglednost križišča pri izvozu iz Bele zelo slaba. Ograja je previsoka. Ni omejitve hitrosti pred križiščem. Pri prevzemu kolesarske steze , naj bi inšpektorji ugotovili, da ustreza predpisom. Sklep SPV: KS se predlaga da izstavi dopis na občino, da ga posreduje na DRSI??. Zakaj KS, zakaj občina sama ne pošlje dopisa? Prav tako je sam začetek steze problematičen. Začetek bi moral biti cca 50 m nazaj proti odcepu za strelišče, da se izogne škarpi na nasprotni strani ceste.
1. **Svoje predloge in vprašanja je že v pisni obliki pred sestankom poslalo TD.** Posredovani so bili na občino, vendar ni bilo odziva.

Gre predvsem za vzdrževanje i ureditev sprehajalnih in občinskih poti.

Sprehajalne poti vzdržuje in ureja turistično društvo. Za občinske poti pa je

g. podžupan je pojasnil, da za večja dela trenutno ni denarja da pa so možna vzdrževalna dela makedamskih poti , potrebno pa je določiti prioriteto:

Prioritetna je ureditev poti Zaka – Bela skozi Megre .

Prioritetna je tudi ureditev poti od Save proti začetku kolesarske steze, čez Korenov travnik. Nadaljevanje poti (parc. št 924). Postopek se že predolgo vleče.

**ČISTILNA akcija.**

Udeležilo se je 56 članov društev, pa tudi nekaj ostalih krajanov. Največ smeti je bilo na cesti Bled Bohinj (sprašujemo se, ali sploh lahko tam pobiramo smeti, glede na lastništvo), in na cesti od kasarne proti Obrnam. Ob cesti na Slamnike pod zgornjim mostom čez Belco se nahaja nova deponija odpadkov in sicer na parceli 256/1 v lasti AS. Tam je tudi polno odpadne plastike za zaščito dreves. Kar je ležalo na tleh, smo pobrali, nekaj pa je še visi, kot zaščita na drevesih.

Veliko smetišče je bilo odkrito tudi v Slamnikih na spodnjih Črtešah. Poleg smeti sta bila najdena tudi 2 avtomobila (zažgan Subaru in razmontiran Pasat) Avtomobila sta na parceli 705 (Jože in Nada Škreblin, smeti pa na Žnidarjevem Rotu ob poti proti Vaznku (707) . Obveščena je bila policija, Občina in MIR.

Povratnih informacij ni.

Predsednik Sveta KS

Anton Jamar